EL
C 463/30
Επίσημη Εφημερίδα της Ευρωπαϊκής Ένωσης
5.12.2022
Απόφαση του Γενικού Δικαστηρίου της 5ης Οκτωβρίου 2022 — SV κατά ΕΤΕπ (Υπόθεση T-311/21) (1) (Υπαλληλική υπόθεση – Προσωπικό της ΕΤΕπ – Αξιολόγηση της επιδόσεως – Προαγωγή – Διοικητική ένσταση – Ειδική διαδικασία η οποία εφαρμόζεται στις αποφάσεις αξιολογήσεως – Κανόνας περί ταυτότητας του αντικειμένου της διοικητικής ενστάσεως και της επακόλουθης προσφυγής – Ένταση του ελέγχου – Υποχρέωση αιτιολογήσεως – Δικαίωμα ακροάσεως – Πρόδηλο σφάλμα εκτιμήσεως – Ευθύνη) (2022/C 463/40) Γλώσσα διαδικασίας: η αγγλική Διάδικοι Προσφεύγων-ενάγων: SV (εκπρόσωπος: L. Levi, δικηγόρος) Καθής-εναγομένη: Ευρωπαϊκή Τράπεζα Επενδύσεων (εκπρόσωποι: K. Carr και G. Faedo, επικουρούμενες από τον B. Wägenbaur, δικηγόρο) Αντικείμενο Προσφυγή-αγωγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με την οποία ζητείται αφενός, η ακύρωση της εκθέσεώς του αξιολόγησης για το έτος 2019 και των μεταγενέστερων αποφάσεων που εκδόθηκαν στο πλαίσιο της ειδικής διαδικασίας διοικητικής προσφυγής η οποία εφαρμόζεται στις αποφάσεις αξιολογήσεως της Ευρωπαϊκής Τράπεζας Επενδύσεων (ΕΤΕπ) και, αφετέρου, η αποκατάσταση της βλάβης που φέρεται να έχει υποστεί εξ αυτών ο προσφεύγων-ενάγων.
Διατακτικό Το Γενικό Δικαστήριο αποφασίζει: 1) Απορρίπτει την προσφυγή-αγωγή.
2) Καταδικάζει τον SV στα δικαστικά έξοδα.
(1)
EE C 329 της 16.8.2021.
Απόφαση του Γενικού Δικαστηρίου της 28ης Σεπτεμβρίου 2022 — Οι Δρόμοι της Ελιάς κατά Επιτροπής (Υπόθεση T-352/21) (1) [Θεσμικό δίκαιο – Επιλογή των εταίρων για την υλοποίηση των δραστηριοτήτων του Europe Direct (2021-2025) στην Ελλάδα – Διαδικασία πρόσκλησης υποβολής προτάσεων – Κριτήρια επιλεξιμότητας – Απόρριψη υποψηφιότητας] (2022/C 463/41) Γλώσσα διαδικασίας: η ελληνική Διάδικοι Προσφεύγων: Πολιτιστικός Οργανισμός «Οι Δρόμοι της Ελιάς» (Καλαμάτα, Ελλάδα) (εκπρόσωπος: Σ.
Βαρδαλάς, δικηγόρος) Καθής: Ευρωπαϊκή Επιτροπή (εκπρόσωποι: Α.
Μπουχάγιαρ και F. Erlbacher) Αντικείμενο Με την προσφυγή του δυνάμει του άρθρου 263 ΣΛΕΕ ο προσφεύγων ζητεί την ακύρωση της απόφασης Ares(2021) 2580204 που περιλαμβάνεται στο έγγραφο της Ευρωπαϊκής Επιτροπής της 16ης Απριλίου 2021, με το οποίο ενημερώθηκε από την Επιτροπή για την απόρριψη της πρότασής του στο πλαίσιο της διαδικασίας επιλογής των εταίρων για την άσκηση των δραστηριοτήτων του προγράμματος Europe Direct στην Ελλάδα (ED-GREECE-2020).
Διατακτικό Το Γενικό Δικαστήριο αποφασίζει: 1) Απορρίπτει την προσφυγή.